यह घटना जिस छात्र से साथ घटित हुई है, उसका नाम मोहम्मद तबरेज है। वह मुजफ्फरपुर स्थित भीमराव आंबेडकर बिहार यूनिवर्सिटी के अंतर्गत पड़ने वाले पश्चिमी चम्पारण के बेतिया स्थित राम लखन सिंह यादव कॉलेज में बीए पार्ट-1 का छात्र है। इस रिपोर्ट के मुताबिक, तबरेज ने अंग्रेजी ऑनर्स की परीक्षा दी थी, लेकिन उसे साइकोलॉजी का प्रमाण प्रमाणपत्र दे दिया गया। हालांकि, उसका इस विषय के साथ दूर-दूर तक कोई नाता नहीं है। इस वजह से यह छात्र अब परेशान है।